section_heading: Južni tok kroz Hrvatsku
paragraph_text: Duljina plinovoda, a time i troškovi njegove izgradnje smanjili bi se ako bi isti prolazio kroz Hrvatsku umjesto 'obilaznicom' preko Mađarske do Austrije. Tijekom 2012. godine pojavili su se problemi kad je riječ o realizaciji projekta kroz Mađarsku i Austriju. Do početka gradnje trebala bi se riješiti potrebna dokumentacija, što bi uključivalo i osnivanje tvrtke Južni tok - Hrvatska, koja bi bila investitor i upravljač. Prema istom planu, vlasnički odnos u omjeru 50:50 dijelili bi Plinacro i Gazprom, a Gazprom bi bio taj koji bi zakupio kapacitete plinovoda.